PRILOG

„CONTEA DI SCLAFANI”

PDO-IT-A0775-AM04

Datum zahtjeva: 21.12.2016.

ZAHTJEV ZA IZMJENU SPECIFIKACIJE PROIZVODA

1. Pravila koja se primjenjuju na izmjenu

Članak 105. Uredbe (EU) br. 1308/2013 – izmjena koja nije manja

2. Opis i razlozi za izmjenu

2.1. Izmjena naziva oznake (a) i specifikacije proizvoda/jedinstvenog dokumenta (b)

(a) Izmjena naziva: U naziv važeće oznake „Contea di Sclafani” dodano je upućivanje na općinu Valledolmo. Stoga se naziv može navesti kao „Contea di Sclafani” ili kao „Valledolmo–Contea di Sclafani”. Naziv oznake izmijenjen je kako bi se bolje naglasila povezanost s područjem, tj. „određeno zemljopisno područje” kako je predviđeno zakonodavstvom EU-a (članak 93. stavak 1. točka (a) Uredbe (EU) br. 1308/2013). Naziv Valledolmo zapravo je već više puta naveden u članku 9. specifikacije proizvoda, u kojem se opisuje zemljopisna povezanost. Ta općina, u pokrajini Palermo, nalazi se u središtu određenog zemljopisnog područja i može se pronaći na modernim kartama. Stoga dodavanje naziva općine olakšava utvrđivanje točne lokacije proizvodnog područja.

(b) Popis odobrenih vrsta smanjen je s 21 na šest te su zadržane samo vrste Bianco i Rosso i njihove pripadajuće oznake Vendemmia Tardiva (kasna berba) i Riserva. Registrirana oznaka izvornosti „Sicilia” (DOC (ZOI)) obuhvaća čitav niz regionalnih sorti vinove loze, uključujući mnoge sorte među onima obuhvaćenima važećom specifikacijom „Contea di Sclafani” DOC (ZOI) i te sorte, iako su tradicionalne, ne mogu se smatrati specifičnima isključivo za ograničenije područje. Stoga je cilj daljnje promicanje specifičnosti predmetnih vina sa zaštićenom oznakom izvornosti DOC (ZOI) tako što će se zadržati samo one vrste proizvedene od sorti vinove loze koje najbolje predstavljaju povezanost s određenim zemljopisnim područjem. Prema tome, čak i ako su vina proizvedena od autohtonih sorti koje su već bile dio kombinacije sorti vinove loze koje se upotrebljavaju za bijela, crna i monosortna vina, danas se općenito nazivaju bijelim ili crnim vinima kako bi se veći naglasak stavio na naziv oznake i na povezanost s podnebljem u kojem je vino proizvedeno.

2.2. Članak 2. specifikacije proizvoda – kombinacija sorti vinove loze

Ta se promjena odnosi na članak 2. specifikacije proizvoda i odgovarajući odjeljak 7. jedinstvenog dokumenta o glavnim sortama vinove loze. Povećanje postotka autohtonih sorti vinove loze, kao što je Catarratto za bijela vina te Perricone i Nero d’Avola za crna vina, koja se već proizvode kao monosortne vrste, omogućuje bolju karakterizaciju predmetnih vina i bolju kvalitetu. Kombinacija sorti vinove loze ograničena je kako bi se zadržale samo one vrste vina kod kojih mogu najviše doći do izražaja specifičnosti predmetnih vina s oznakom izvornosti DOC (ZOI).

(a) Iz kombinacije sorti za bijelo vino izbrisane su sorte vinove loze Insolia i Grecanico, a dodana je oznaka Riserva. Za bijela vina dopuštena je još samo sorta vinove loze Catarratto, koja mora činiti najmanje 95 % osnove vina, jer više od bilo koje druge sorte odražava posebnu prikladnost tog područja.

(b) Navedeni postoci u važećoj specifikaciji proizvoda za sorte u kombinaciji sorti vinove loze za crno vino izmijenjeni su te je dodana oznaka Vendemmia Tardiva. Za crna vina dopuštene su samo tradicionalne sorte Perricone i Nero d’Avola, bilo pojedinačno bilo u kombinaciji u postocima između 0 i 100 %; ne smiju se dodavati druge sorte.

(c) Nijedna druga sorta, čak i ako je odobrena u regiji Sicilije, ne smije se upotrebljavati za proizvodnju bijelih ili crnih vina. Od prethodno navedenih sorti, koje se uzgajaju u vinogradima gotovo svih lokalnih proizvođača, dobivaju se u toj brdovitoj regiji vina s posebnom i prepoznatljivom organoleptičkom kvalitetom po kojoj se razlikuju od vina proizvedenih u drugim dijelovima regije, kako je prikazano u opisu zemljopisne povezanosti.

(d) Izbrisana su ružičasta vina i monosortna vina od sorti koje više nisu uključene.

2.3. Članak 3. specifikacije proizvoda – proizvodno područje

Ta se promjena odnosi na članak 3. specifikacije proizvoda i odgovarajući odjeljak 6. jedinstvenog dokumenta o ograničenom području.

Učinjene su samo formalne izmjene u opisu proizvodnog područja u članku 3. specifikacije proizvoda i ispravljen je naziv općine Montemaggiore (prethodno pogrešno naveden kao Montemmagiore).

2.4. Članak 4. specifikacije proizvoda – Norme proizvodnje vina

Ta se promjena odnosi samo na specifikaciju proizvoda, a ne na jedinstveni dokument.

(a) Dio rečenice „najkasnije kod početka dozrijevanja” izbrisan je u odnosu na razdoblje u kojem se može provesti hitno navodnjavanje. Obrisana je ta očita nedosljednost jer je hitno navodnjavanje nužno prije svega na kraju ljeta i često nakon dozrijevanja.

(b) Vrste koje više nisu uključene uklonjene su iz tablice prinosa i dodane su oznake „Vendemmia Tardiva” za crno vino i „Riserva” za bijelo vino; najmanja prirodna alkoholna jakost povećana je s 11 % vol. na 12 % vol. za crno vino i s 10,5 % vol. na 11,5 % vol. za bijelo vino; Oznake „Vendemmia Tardiva” za bijelo vino i „Riserva” za crno vino dodane su u istu tablicu, pri čemu su obje bile navedene u članku 5. prethodne specifikacije proizvoda. Kako bi se omogućio bolji pregled, parametri kvalitete (najveći prinos grožđa po hektaru i najmanja prirodna alkoholna jakost) uključeni su u jedinstvenu tablicu u članku 4. specifikacije proizvoda, dok su prethodno bili navedeni i u članku 5. specifikacije; Povećanjem najmanje prirodne alkoholne jakosti grožđa (sadržaj šećera) trebala bi se poboljšati kvaliteta odgovarajućeg vina i dodatno naglasiti specifičnost oznake DOC (ZOI).

2.5. Članak 5. specifikacije proizvoda – Enološke norme

Ta se promjena odnosi samo na specifikaciju proizvoda, a ne na jedinstveni dokument.

Unesene su formalne promjene, kao što je dodavanje enoloških normi za nove vrste vina i uklanjanje normi za vrste koje više nisu uključene ili navedene u drugim člancima specifikacije proizvoda.

Te su izmjene nužne kako bi se članak uskladio s odredbama prethodnih članaka.

(stavak 9.) Postupci obogaćivanja nisu dopušteni za vrste Vendemmia Tardiva (vina kategorije 1.) kako bi se bolje odrazila kvaliteta vina.

2.6. Članak 6. specifikacije proizvoda – Značajke pri konzumaciji

Ta se promjena odnosi na specifikaciju proizvoda i odgovarajući odjeljak 4. jedinstvenog dokumenta o opisu vina.

(a) Vrste vina kod kojih su navedene sorte vinove loze koje više nisu uključene izbrisane su, a preostale vrste ponovno su definirane. Izbrisana su svojstva vrsta vina koje više nisu uključene, opisana su svojstva novouvedenih vrsta kao što su Bianco Riserva i Rosso Vendemmia Tardiva, a svojstva već uključenih vrsta preispitana su kako bi se osigurao precizniji opis kemijskih, fizičkih i organoleptičkih svojstava.

(b) Izbrisan je stavak 3. članka o ovlasti Ministarstva da izda dekret kojim se izmjenjuju ukupna kiselost i najmanja količina ekstrakta bez šećera. Pri izmjeni specifikacije proizvoda iskorištena je prilika za brisanje zadnjeg stavka članka 6. specifikacije proizvoda jer više nije u skladu s odredbama EU-a o izmjenama za koje je potrebna izmjena jedinstvenog dokumenta.

(c) Kao moguća aroma dodane su drvenaste note kao rezultat skladištenja vina u drvenim posudama. To je bilo potrebno jer proizvođači često skladište i čuvaju vino u drvenim bačvama.

2.7. Članak 7. specifikacije proizvoda – Označivanje

Ta se promjena odnosi samo na specifikaciju proizvoda, a ne na jedinstveni dokument.

Zamijenjen je tekst cijelog članka specifikacije proizvoda, a članci koji slijede nakon njega ponovno su numerirani.

Značajke pri konzumaciji za sve vrste uključene u specifikaciju sada su opisane u prethodnom članku 6. specifikacije proizvoda, dok su pravila za određivanje i prezentiranje proizvoda opisana u članku 7. specifikacije proizvoda.

(a) Uključena je mogućnost upotrebe dodatnih topografskih podataka koji se odnose na vinograde; Upućivanje na poljoprivredno gospodarstvo ima za cilj bolje okarakterizirati vino tako što se na oznaci navodi da vino potječe isključivo iz određenog vinograda, u skladu s člankom 31. stavkom 10. zakona br. 238/2016 i člankom 120. stavkom 1. točkom (g) Uredbe (EU) br. 1308/2013.

(b) Naziv „Sicilia” kao veća zemljopisna jedinica može se navesti pri označivanju i prezentiranju vina DOC (ZOI) „Contea di Sclafani” ili „Valledolmo-Contea di Sclafani”. Navođenje naziva veće zemljopisne jedinice „Sicilia” omogućuje pružanje više informacija potrošaču o zemljopisnoj lokaciji predmetnog vina DOC (ZOI), u skladu sa zakonom br. 238/2016 i člankom 120. stavkom 1. točkom (g) Uredbe (EU) br. 1308/2013.

(c) Izbrisana su upućivanja na vrste koje više nisu uključene i odredbe o spremnicima koji se mogu upotrebljavati. Odredbe o spremnicima koji se mogu upotrebljavati sada se navode u članku 8. specifikacije proizvoda – Ambalaža.

2.8. Članak 8. specifikacije proizvoda – Ambalaža

Ta se promjena odnosi na specifikaciju proizvoda i odgovarajući odjeljak 9. jedinstvenog dokumenta o osnovnim dodatnim uvjetima.

Utvrđeno je da se samo staklene boce mogu upotrebljavati za sve količine dopuštene nacionalnim propisima i propisima EU-a. Navedeno je da se mogu upotrebljavati samo pluteni čepovi s prirubnicom jer pjenušava vina više nisu uključena u specifikaciju; upotreba čepova s kapicom dopuštena je za vrste s oznakom „Vendemmia Tardiva”.

Zaštićeni naziv se na tržištu treba identificirati samo pakiranjem u staklenim bocama i odabrati u skladu s visokokvalitetnim svojstvima i tehničkim parametrima utvrđenima u specifikaciji proizvoda.

2.9. Članak 9. specifikacije proizvoda – Povezanost sa zemljopisnim područjem

Ta se promjena odnosi na specifikaciju proizvoda i odgovarajući odjeljak 8. jedinstvenog dokumenta o opisu povezanosti.

Taj članak 9. specifikacije proizvoda ažuriran je upućivanjem na novi naziv vina DOC (ZOI) „Contea di Sclafani” ili „Valledolmo-Contea di Sclafani”.

Štoviše, u kontekstu opisa povezanosti sa zemljopisnim područjem, u stavcima (A) i (C) članka 9. izbrisana su upućivanja na tipologiju sorti i kategorije vina (pjenušava vina i kvalitetna pjenušava vina) koje nisu uključene u novu specifikaciju proizvoda.

Stoga su navedene izmjene specifikacije proizvoda uključene su u odgovarajući odjeljak 8. jedinstvenog dokumenta, u kojem se opisuje povezanost sa zemljopisnim područjem.

Predmetna izmjena posljedica je izmjene naziva vina DOC (ZOI) dodavanjem naziva općine „Valledolmo”, koja se nalazi u središtu određenog zemljopisnog područja.

Stoga tom izmjenom želimo jače utvrditi povezanost oznake s podnebljem i sa zemljopisnim područjem predmetne proizvodnje vina.

Nadalje, kao posljedica isključenja nekih vrsta i kategorija proizvoda iz specifikacije proizvoda, u članku 9. specifikacije proizvoda povezanost sa zemljopisnim područjem bolje je opisana za preostale vrste vina, proizvedene od grožđa vinove loze koje su najreprezentativnije za to područje (Cataratto, Perricone i Nero d’Avola).

Posebno je istaknuto međudjelovanje prirodnih i ljudskih čimbenika te kvalitativna i specifična svojstva vina koja se u osnovi mogu pripisati zemljopisnom području.

JEDINSTVENI DOKUMENT

1. Naziv koji je potrebno upisati u registar

Contea di Sclafani

Valledolmo-Contea di Sclafani

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od vinove loze

1. Vino

4. Opis vina

„Contea di Sclafani” ili „Valledolmo-Contea di Sclafani” Rosso

Boja: rubin-crvena različitog intenziteta, s mogućim nijansama ljubičaste;

Aroma: fina, prepoznatljiva, voćna i ponekad pikantna;

Okus: suh, skladan, dobre strukture;

Najmanja ukupna alkoholna jakost po volumenu: 12 %;

Najmanja količina ekstrakta bez šećera: 23 g/l.

Svi analitički parametri koji nisu prikazani u tablici u nastavku u skladu su s ograničenjima utvrđenima u nacionalnim propisima i propisima EU-a.

Opća analitička svojstva

Najveća ukupna alkoholna jakost (u % volumnog udjela): Najmanja stvarna alkoholna jakost (u % volumnog udjela): Najmanji ukupni udio kiselosti: 4,5 u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri): Najveći ukupni udio sumporova dioksida (u miligramima po litri):

„Contea di Sclafani” ili „Valledolmo-Contea di Sclafani” Rosso Riserva

Boja: od tamne rubin-crvene do granatno crvene s dozrijevanjem vina;

Aroma: intenzivna, voćna, ponekad pikantna;

Okus: suh, prepoznatljiv, dobre strukture;

Najmanja ukupna alkoholna jakost po volumenu: 12,5 %;

Najmanja količina ekstrakta bez šećera: 24 g/l.

Svi analitički parametri koji nisu prikazani u tablici u nastavku u skladu su s ograničenjima utvrđenima u nacionalnim propisima i propisima EU-a.

Opća analitička svojstva

Najveća ukupna alkoholna jakost (u % volumnog udjela): Najmanja stvarna alkoholna jakost (u % volumnog udjela): Najmanji ukupni udio kiselosti: 4,5 u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri): Najveći ukupni udio sumporova dioksida (u miligramima po litri):

„Contea di Sclafani” ili „Valledolmo-Contea di Sclafani” Rossso Vedemmia Tardiva

Boja: od tamne rubin-crvene do granatno crvene s dozrijevanjem vina;

Aroma: prepoznatljiva, dugotrajna, fina;

Okus: od suhog do slatkog, prepoznatljiv, skladan;

Najmanja ukupna alkoholna jakost po volumenu: 13 %;

Najmanja količina ekstrakta bez šećera: 28 g/l.

Svi analitički parametri koji nisu prikazani u tablici u nastavku u skladu su s ograničenjima utvrđenima u nacionalnim propisima i propisima EU-a.

Opća analitička svojstva

Najveća ukupna alkoholna jakost (u % volumnog udjela): Najmanja stvarna alkoholna jakost (u % volumnog udjela): 11 Najmanji ukupni udio kiselosti: 4 u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri): Najveći ukupni udio sumporova dioksida (u miligramima po litri):

„Contea di Sclafani” ili „Valledolmo-Contea di Sclafani” Bianco

Boja: slamnatožuta različitog intenziteta, povremeno s nijansama blijedozelene boje;

Aroma: fina, prepoznatljiva i dugotrajna;

Okus: suh, skladan, bogat;

Najmanja ukupna alkoholna jakost po volumenu: 11,5 %;

Najmanja količina ekstrakta bez šećera: 17 g/l.

Svi analitički parametri koji nisu prikazani u tablici u nastavku u skladu su s ograničenjima utvrđenima u nacionalnim propisima i propisima EU-a.

Opća analitička svojstva

Najveća ukupna alkoholna jakost (u % volumnog udjela): Najmanja stvarna alkoholna jakost (u % volumnog udjela): Najmanji ukupni udio kiselosti: 4,5 u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri): Najveći ukupni udio sumporova dioksida (u miligramima po litri):

„Contea di Sclafani” ili „Valledolmo–Contea di Sclafani” Bianco Riserva

Boja: slamnatožuta različitog intenziteta, povremeno s nijansama blijedozelene boje;

Aroma: ugodna, fina, elegantna;

Okus: skladan, prepoznatljiv, bogat;

Najmanja ukupna alkoholna jakost po volumenu: 12 %;

Najmanji ukupni udio kiselosti: 4,5 g/l.

Najmanja količina ekstrakta bez šećera: 20 g/l.

Svi analitički parametri koji nisu prikazani u tablici u nastavku u skladu su s ograničenjima utvrđenima u nacionalnim propisima i propisima EU-a.

Opća analitička svojstva

Najveća ukupna alkoholna jakost (u % volumnog udjela): Najmanja stvarna alkoholna jakost (u % volumnog udjela): Najmanji ukupni udio kiselosti: 4,5 u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri): Najveći ukupni udio sumporova dioksida (u miligramima po litri):

„Contea di Sclafani” ili „Valledolmo-Contea di Sclafani” Bianco Vedemmia tardiva

Boja: od slamnatožute do zlatnožute;

Aroma: prepoznatljiva, dugotrajna;

Okus: od suhog do slatkog, osebujan, skladan;

Najmanja ukupna alkoholna jakost po volumenu: 13 %;

Najmanja količina ekstrakta bez šećera: 26 g/l.

Svi analitički parametri koji nisu prikazani u tablici u nastavku u skladu su s ograničenjima utvrđenima u nacionalnim propisima i propisima EU-a.

Opća analitička svojstva

Najveća ukupna alkoholna jakost (u % volumnog udjela): Najmanja stvarna alkoholna jakost (u % volumnog udjela): 11 Najmanji ukupni udio kiselosti: 4,0 u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri): Najveći ukupni udio sumporova dioksida (u miligramima po litri):

5. Enološki postupci

a. Osnovni enološki postupci

b. Najveći prinosi

„Contea di Sclafani” ili „Valledolmo-Contea di Sclafani” Rosso uključujući Riservu

10 000 kg grožđa po hektaru

„Contea di Sclafani” ili „Valledolmo-Contea di Sclafani” Rosso uključujući Riservu

70 hektolitara po hektaru

„Contea di Sclafani” ili „Valledolmo-Contea di Sclafani” Bianco uključujući Riservu

12 000 kg grožđa po hektaru

„Contea di Sclafani” ili „Valledolmo-Contea di Sclafani” Bianco uključujući Riservu

84 hektolitara po hektaru

„Contea di Sclafani” ili „Valledolmo-Contea di Sclafani” Rosso i Bianco Vedemmia tardiva

8 000 kg grožđa po hektaru

„Contea di Sclafani” ili „Valledolmo-Contea di Sclafani” Rosso i Bianco Vedemmia tardiva

48 hektolitara po hektaru

6. Ograničeno područje

Područje proizvodnje smješteno je u regiji Sicilije i uključuje, u pokrajini Palermo, cijelo područje općina Valledolmo, Caltavuturo, Alia i Sclafani Bagni; dio područja općina Petralia Sottana, Castellana Sicula, Castronovo di Sicilia, Cerda, Aliminusa, Montemaggiore Belsito i Polizzi Generosa; u pokrajini Caltanissetta, cijelo područje općina Vallelunga Pratameno i Villalba; te, u pokrajini Agrigento, dio područja općine Cammarata. Granice tog područja definirane su kako slijedi:

Počevši od oznake 14 + 800 km državne ceste br. 120, granica prati tu cestu do križanja Cerda – Aliminusa, gdje počinje pratiti lokalnu cestu br. 7 od oznake 0 + 000 km do oznake 17 + 750 km. Od tog mjesta prati granicu općine Alia prema zapadu sve dok ne dođe do granice općine Castronuovo di Sicilia, koju prati prema jugozapadu sve do križanja s državnom cestom br. 189 kod oznake 4 + 700 km. Granica se proteže uzduž te nacionalne ceste do oznake 14 + 600 km, gdje se nastavlja u smjeru juga uzduž rijeke Platani, sve dok ne dođe do doline Vallone Crasto Venturo koju slijedi u smjeru jugoistoka dok ne dođe do križanja s lokalnom cestom br. 39 (bivša privatna cesta Soria – Casalicchio) na oznaci 5 + 900 km, koju prati do oznake 0 + 000 km, gdje počinje pratiti lokalnu cestu br. 25. (Tumarrano – Mussomeli) u smjeru juga tijekom 9 km dok ne dođe do granice općine Cammarata. Tu granicu prati u smjeru istoka dok ne dođe do granice općine Villalba, koju prati u smjeru istoka do granice općine Petralia Sottana; prati tu granicu u smjeru istoka i zatim sjeveroistoka dok ne dođe do lokalne ceste br. 72 (Ciolino) kod Portelle dell’Inferno, koju slijedi tijekom približno 2,7 km. Idući u smjeru sjevera, dolazi do Portelle del Morto gdje ponovno počne pratiti granicu općine Petralia Sottana u smjeru sjevera sve dok ne dođe do doline Vallone San Giorgio, koju slijedi u smjeru sjeveroistoka sve dok ne dođe do državne ceste br. 120 na oznaci 48 + 200 km. Prati državnu cestu br. 120 do oznake 48 + 400 km, gdje dolazi do granice Polizzija Generosa, koju prati u smjeru sjeverozapada sve do rijeke San Filippo; prati tu rijeku i dalje u smjeru sjeverozapada sve dok ne dođe do granice općine Caltavuturo. Prati tu granicu u smjeru sjeverozapada sve dok ne dođe do granice općine Sclafani Bagni, koju prati sve dok ne dođe do granice općine Cerda; od tog mjesta ide u smjeru sjeverozapada i presijeca državnu cestu br. 120 na oznaci 14 + 800 km.

7. Glavne sorte vinove loze

Catarratto bianco lucido B.

Catarratto bianco comune B.

Perricone N.

Nero d’Avola N. sinonim sorte: Calabrese N.

8. Opis povezanosti

„Contea di Sclafani” or „Valledolmo-Contea di Sclafani”

Povezanost s određenim zemljopisnim područjem dokazuje se međudjelovanjem specifičnih obilježja okoliša (brežuljkasto područje, struktura tla, topla umjerena klima, raspon temperatura); povijesne tradicije (prvi spomen uzgoja vinove loze potječe iz 1300.; mnogi hektari vinograda posađeni su oko 1570. u području Valle dell’Olmo); ljudskih čimbenika (sorte vinove loze, metode uzgoja vinove loze i tradicionalni sustavi uzgoja); i metoda prerade vina, koje su ukorijenjene na tom području i omogućuju dobivanje posebnih kvaliteta koje pokazuju vrste vina navedene u specifikaciji proizvoda.

Konkretno, prosječna nadmorska visina područja, koja je otprilike 600 m iznad razine mora, i opća raspodjela uglavnom glinovitih tla s pjeskovitim dijelovima ili uglavnom pjeskovitih tla s glinovitim dijelovima znači da ni jedno tlo u proizvodnom području nije previše mokro ili previše kiselo ili previše lužnato, a to su sve čimbenici koji utječu na količinu i, prije svega, na kvalitetu proizvoda od vinove loze.

Ti čimbenici spajaju se savršeno s autohtonim sortama crnog grožđa Perricone i Nero d’Avola te dovode do proizvodnje mirnog crnog vina s vrlo specifičnim svojstvima, koja su rezultat njegova izraženog cvjetnog i pikantnog mirisa, otmjenosti i dugovječnosti zbog taninske komponente koje omogućuje odležavanje vina i tijekom dugih razdoblja (ta su vina identificirana oznakom Riserva) i s autohtonom sortom bijelog grožđa Catarratto, koja je blisko povezana s tradicijom vinogradarstva na Siciliji, a posebno u dolini Valle d’Olmo-Contea di Sclafani, gdje se bijelo vino dobiva samo od grožđa Catarratto te ima jedinstvena i lako prepoznatljiva svojstva. Zbog visokog udjela polifenola i optimalnih razina kiselosti, to bijelo vino prikladno je za odležavanje te stoga i za upotrebu oznake Riserva.

Grožđe se bere od sredine rujna do kraja listopada. S obzirom na to da dozrijeva dvadesetak dana kasnije nego u drugim vinorodnim područjima na Siciliji, grožđe u tom području ima savršenu ravnotežu kiselosti i udjela šećera. To kasno sazrijevanje, osim što daje poseban pečat konačnom proizvodu, omogućuje berbu grožđa koje je dozrijevalo na uravnotežen način, daleko od ljetne vrućine, i koje ima uravnotežene analitičke vrijednosti, tj. dobru kiselost bez viška šećera.

Vino proizvedeno od sorti vinove loze Nero d’Avola i Perricone ne pristaje samo uz tipičnu sicilijansku kuhinju, nego, svojih specifičnih svojstava, i drugim međunarodnim jelima i prehrambenim navikama, čime se pridonosi priznavanju njegove kvalitete. Vino dobiveno od sorte vinoveloze Catarratto, s druge strane, dobro pristaje svim ribljim jelima, od sredozemnih do azijskih jela.

Nadalje, u posebno dobrim godinama grožđe crnih i bijelih sorti tradicionalno se dugo ostavljalo na trsu, gotovo do kraja listopada, kako bi se ubiralo vrlo zrelo grožđe od kojeg se može proizvoditi vino s oznakom Vendemmia Tardiva.

9. Osnovni dodatni uvjeti

Ambalaža

Pravni okvir:

Nacionalno zakonodavstvo i zakonodavstvo EU-a

Vrsta dodatnog uvjeta:

Samo se staklene boce mogu upotrebljavati za sve količine dopuštene nacionalnim propisima i propisima EU-a. Upotrebljavaju se samo čepovi od pluta s prirubnicom jer pjenušava vina više nisu uključena u specifikaciju proizvoda; upotreba čepova s kapicom dopuštena je samo za vrste s oznakom „Vendemmia Tardiva”.

Opis uvjeta:

Zaštićeni naziv se na tržištu treba identificirati samo pakiranjem u staklenim bocama i odabrati u skladu s visokokvalitetnim svojstvima i tehničkim parametrima utvrđenima u specifikaciji proizvoda.

Poveznica na specifikaciju proizvoda

https://www.politicheagricole.it/flex/cm/pages/ServeBLOB.php/L/IT/IDPagina/12905